Reims

Reims [] (historický slovenský názov Remeš; po latinsky Durocortorum) je mesto v severovýchodnom Francúzsku, asi  severovýchodne od Paríža. Leží v podprefektúre Reims, v departemente Marne v regióne Grand Est, v strede oblasti Champagne. Mesto je sídlom arcibiskupa a od roku 1969 aj univerzity. Je výrobným centrom šampanského, textilu, potravín a výbavy pre kozmické lety. V meste sa nachádza významná gotická historická pamiatka Reimská katedrála, v ktorej boli tradične korunovaní francúzski králi.

V okolí sa nachádzajú vinohrady, kde sa pestuje hrozno na výrobu šampanského.

 Dejiny 
Dejiny mesta siahajú do čias Rímskej ríše. Dnešná oblasť Champagne bola osídlená už v bronzovej dobe keltskými kmeňmi Belgov, ktorí tu okolo roku 80 pred Kr. založili osadu Durocorter. Po dobytí Galie Juliusom Caesarom sa obyvatelia mesta pridali na stranu Rimanov a Durocortorum sa stalo hlavným mestom belgickej provincie. V 3. storočí tu vznikla kresťanská osada a biskupstvo. Biskupa Nikazia, ktorý tu vybudoval kostol zasvätený Panne Márii na mieste dnešnej katedrály, zabili Vandali v prvých rokoch piateho storočia. Cez druhú svetovú vojnu, 7. mája 1945, v meste podpísali zástupcovia západných Spojencov a Nacistického Nemecka bezpodmienečnú kapituláciu nemeckých síl, čím sa fakticky ukončili bojové operácie na západnom fronte. V dôsledku neprítomnosti sovietskych predstaviteľov, sa akt kapitulácie opakoval so sovietskou delegáciou 8. mája v Berlínskom predmestí Karlshorst.

 Osobnosti mesta 
 Ján zo Salisbury (* okolo 1115 – † 1180), anglický diplomat, právnik a scholastický filozof
 Filip VI. (* 1293 – † 1350), kráľ
 Jean-Baptiste Colbert (* 1619 – † 1683), najbližší spolupracovník kráľa Ľudovíta XIV., minister financií, priemyslu, obchodu a kolónií
 Jean Baudrillard (* 1929 – † 2007),  filozof a sociológ
 Bernard Fresson (* 1931 – † 2002), herec

 Vzdelanie 
 NEOMA Business School

 Partnerské mestá 
  Aachen, Nemecko, 1967
  Arlington, USA, 2005
  Brazzaville, Kongo, 1961
  Canterbury, Spojené kráľovstvo, 1962
  Florencia, Taliansko, 1954
  Kutná Hora, Česko, 2008
  Salzburg, Rakúsko, 1964

 Iné projekty 

 Externé odkazy 
Oficiálna stránka

 Zdroj 


Kategória:Mestá v regióne Grand Est
Kategória:Obce v departemente Marne
Kategória:Lokality Svetového dedičstva vo Francúzsku